Source: https://www.porada.sk/archive/index.php/t-17.html?s=1eafd22c3396f04c483823bb6d0f541f
Timestamp: 2020-07-14 23:40:44+00:00
Document Index: 9912416

Matched Legal Cases: ['§51', '§ 49', '§ 19', '§51', '§ 51', '§51', '§47', '§71', '§51', '§47', '§71', '§51', '§49', '§51', '§49', '§51', '§51', '§51', '§51', '§ 49', '§51', '§51', '§51', '§49', '§19', '§71', '§71', '§69', '§49', '§ 49', '§ 49', '§ 51', '§ 49', '§ 19', '§ 51', '§ 49', '§ 85', '§ 51', '§ 49', '§ 49', '§ 51', '§ 49', '§19', '§ 49', '§ 19', '§ 19', '§ 20', '§ 51', '§ 51', '§ 49', '§ 51']

Prijaté faktúry a uplatn.DPH [Archív] - PORADA.sk
Prijaté faktúry a uplatn.DPH
06.05.04,07:45
Ako to bude pri prijatých faktúrach s DPH?Doteraz ak som prijala faktúru za tovar napr.6.5.2004 a zdaniteľ.plnenie bolo na nej uvedené 30.4.2004, uviedla som ju v daň.priznaní za 5/2004.Ako to bude v súvislosti s novým prijatím zákona o DPH? Ako to bude so zahraničnými faktúrami, ak napr.tovar prijmem 6.5.2004 a faktúru dostanem s dátumom vystavenia 30.4.2004?Kedy si to uplatním? :rolleyes:
06.05.04,17:05
Faktúru možno uplatniť v zdaňovacom období v ktorom si môžem uplatniť právo na odpočítanie dane z pridanej hodnoty.
Toto právo vznikne dňom kedy túto faktúru obdržím a uplatním ju v zdaňovacom období do ktorého spadá deň obdržania.
Táto podmienka bola aj v minulosti, ale obdobie bolo naviazané na deň zaúčtovania.
Samozrejme musia byť splnené ďalšie podmineky uplatnenia dph, ako náležitosti faktúry, dodávka od platiteľa, možnosť uplatiniť si DPH z daného tovaru al. služby atď.
11.05.04,06:27
No co sa tyka odpocitania DPH, ani mne to nie je v celku jasne, pretoze ak mi pride fa napr. za telefon za 4/04 - sluzba bola dodana, faktura bola vystavena 3.5. a mne do firmy prisla 4.5. tzn. do 15 dni od uskutocnenia sluzby - zaradila by som to po starom do 5/04 DPH a po novom 4/04? hmm... tak ako to vlasntne je?
11.05.04,09:25
ja by som to zaradila do 5/05 v zmysle §51 ods. 2., pretože až 4.5. si obdržal(a) faktúru za túto službu.
11.05.04,10:17
takze znova som to precitala ....... Zakon o DPH, znamena to, ze pri odpocitani DPH - zostava postup rovnaky? ked dostanem fakturu, mozem odpocitat DPH.
Ale....co myslite na nasledujuci pripad:
prijata fa vystavena 29.5. u dodavatela tovaru,
tovar prijaty u nas 29.5.
faktura vsak pride neskor postou - 2.6.
odpocitanie DPH by malo byt v 5/04, kedze fakturu do podania priznania k DPH, mam?
nie je to podobny pripad ako so sluzbovou fa?
Mozno sa na to zle pozeram, ale ... no nejak mi to nejde stale do hlavy.
11.05.04,18:16
Nie je podstatne, že máš faktúru do lehoty podania DPH. Podstatné je že si ju nemala
do konca maja, preto si DHP uplatníš až v júni.
11.05.04,19:07
Tak ako to bolo v tomto príspevku: teda rozhodujúci je deň prijatia faktúry.
aj keď bola faktúra vystavená 29.05. obdržali sme ju 02.06, čiže uplatním si ju v zdaňovacom období 06/2004!
POZOR: teraz už nie je v zákone veta v duchu....ak do podania daňového prizania mám doklad.....
12.05.04,07:29
:confused: V ktorom paragrafe v zákone o DPH najdem že rozhodujúci je deň prijatia faktúry. Vďaka.
12.05.04,07:48
Ale veta mám doklad do podania daň.priznania je napísaná v poučení na vyplnenie daň.priznania k r.19 !
12.05.04,09:35
ja len, ze na skoleni o DPH sme prebehli nasledovny pripad:
dod.fa vystavena 29.5.
dodany tovar 29.5.
fa zaevidovana 2.6. /po starom-odpocitanie DPH/
odpocitanie DPH 29.5. = tak nam bolo povedane na skoleni - odbornik na DPH
vraj je dolezite dodanie tovaru
tak preto ta diskusia a nejasnost datumov
12.05.04,10:07
Časová podmienka na odpočítanie DPH je splnená v tom d´ňovom období kedy vznikol nárok na odpočet podľa § 49 je to deň kedy vzniká daňová povinnosť- § 19 hovorí, že pri tovare je to deň dodania rovaru a pri službe je to deň dodania služby.Čiže nie je podstatný dátum vystavenia faktúry, ale dátum dodania tovaru alebo služby ked je tovar alebo služba dodaná napr. 29.5. 04 a faktúra je vystavená 3.6.04 potom nárok na odpočet DPH je v 05/2004 v prípade že faktúra mi došla doku dňu podania daňového priznania.Odporúčam §51,49,19
12.05.04,15:12
Tak som sa na to pozrel lepšie a našiel som rozdiel v texte poučenia a zákona:
Platiteľ dane uplatní odpočítanie dane podľa podmienok § 51 zákona v zdaňovacom období, v ktorom vznikne právo na odpočítanie dane, a do dňa podania daňového priznania má k dispozícii faktúru a dovozný doklad.
Zákon: §51ods2 druhá veta:
Odpočítanie dane vykoná platiteľ v tom zdaňovacom období, v ktorom môže uplatniť právo na odpočítanie dane podľa odseku 1. ....(ods.1písm.a hovorí: ak pri odpočítaní dane podľa §47 ods.2 písm a) má faktúru od polatiteľa vyhotovenú podľa §71)
Ak by to napísali do zákona tak jasne ako v poučení, bolo by fajn... ale v zákone to je napísané úplne inak.
Chcem upozorniť na dva rozdielne pojmy....
1. vznik práva na odpočítanie dane
2. uplatnenie práva na odpočítanie dane
čiže.... vznik práva je jedna vec a uplatnenie tohoto práva je druhá vec
Hoci sú poučenie a zákon napísané úplne rozdielne, obsah môžu mať spoločný. Záleží ako si vysvetlíme nasledovný pojem:
§51 ods.1písm. a): ak pri odpočítaní dane podľa §47 ods.2 písm a) má faktúru od polatiteľa vyhotovenú podľa §71
Čo znamená "pri odpočítaní dane"???.... ide o opočítanie pri daňovom priznaní, alebo zaúčtovanie dokladu na 343? Ako tvrdí MirkaV, odborník na dph (treba uvádzať meno aby sme vedeli o koho ide) to vykladá tak, že odpočítanie sa uskutočňuje pri podaní daňového priznania....
Aj po vysvetlení pojmu "pri odpočítaní" mi s tým však nehrá §51ods2 ..."v tom zdaňovacom období, v ktorom môže uplatniť právo na odpočítanie dane"....
Stále mi vychádza, že si môžem daň uplatniť v tom zdaňovacom období v ktorom mám daňový doklad (čiže dátum prijatia dokladu).
Skúste sa vyjadriť k výkladu zákona... ako ho chápete vy, možno mi niečo uniká...:) (zatiaľ som neabsolvoval žiadne školenie ani som nečítal žiaden komentár)
12.05.04,19:06
§49 hovorí, že právo odpočítať daň z tovaru alebo zo sluby vzniká platiteľovi v deň, keď pri tomto tovare alebo službe vznikla daňová povinnosť - t.z. že ak sme tovar alebo službu prijali, máme právo odpočítať daň.
§51 nám hovorí, kedy má platiteľ právo na uplatnenie dane - tu sa uvádza, okrem iného, že musíte mať faktúru od dodávateľa.
12.05.04,19:24
Ja sa prikláňam k názoru,e právo na odpočítanie dane si môem uplatni ,a keď mi toto právo vzniklo podža §49 odst1), t.j. u odberateža vzniká právo na odpočítanie dane v ten istý deň,ako u dodávateža daňová povinnos, ale toto právo odpočítania dane môem vykona,a v tom zdaňovacom období,kedy obdrím faktúru ( §51 odst.1). Neviem ,či to dobre chápem,ale odpočet DPH by som uplatňovala v tom období,kedy dostanem faktúru a nemusím ju ma ani zaúčtovanú.
12.05.04,19:49
Po precitani prispevku od Richarda sa este vratim na diskusiu,lebo uplne s nim suhlasim.Nasla som prave dôvodnu spravu k zakonu o DPH,kde sa k §51 vymedzuje pravo na odpocitanie DPH,ktore si moze platitel dane uplatnit,ak ma k dispozicii doklady, t.j v pripade nadobudnutia tovarov v tuzemsku je to faktura vyhotovena platitelom dane,pri dovoze tovaru je to dovozny doklad potvrdeny colnym organom,pri nadobudnuti tovaru z ineho clenskeho statu faktura od dodavatela z ineho clenskeho statu ......Odpocitanie dane vykona platitel v tom zdanovacom obdobi,v ktorom bude moct narok na odpocitanie dane aj formalne preukazat prislusnym dokladom.
12.05.04,20:06
Katka, hovoríme to isté, ale pozor na pojmy. Právo odpočítať daň a právo uplatniť odpočítanie dane sú dva rôzne pojmy. Takže právo odpočítať daň máme práve vtedy, kedy dodávateľovi vznikla daňová povinnosť. No a právo uplatniť odpočítanie tejto dane máme vtedy, keď obdržíme aj faktúru, okrem iného uvedeného v §51.
Čo sa týka toho zaúčtovania faktúry, tak to teda musíš, nakoľko ti to ukladá zákon o účtovníctve :-)
13.05.04,09:57
Priklanam sa k nazoru, ze DPH si mozem uplatnit az po obdrzani faktury.
§51 ods.(2)............Odpocitanie dane vykona platitel v tom zdanovacov obdobi, v ktorom moze uplatnit pravo na odpocitanie dane podla ods. 1.
a v ods. 1 sa pise, ze pravo na odpocitanie dane podla § 49moze platitel uplatnit, ak
c)........vo vsetkych pismenach sa pise o tom, ze platitel ma fakturu .......
z toho som to pochopila tak, ako som to pochopila
13.05.04,17:19
Práve som našla usmernenie, ktoré hovorí o vecných a časových podmienkach na odpočítanie dane.
Vecné podmienky na odpočítanie dane - ak si platiteľ dane chce uplatniť odpočet dane z tovaru alebo služby, musí mať faktúru.
Časové podmienky - platiteľ dane si môže uplatniť odpočet za to zdaňovacie obdobie, v ktorom mu vznikol nárok na odpočet dane ak ku dňu podania daňového priznania za toto zdaňovacie obdobie má faktúru.
Takže MirkeV poradil odborník dobre ;)
13.05.04,20:36
Včera som dala túto otázku na školení metodičke výkladu DPH:
Fa vystavená 6.6.04, dátum dodania 30.5.04.
Vysvetlenie: Bez ohľadu na dátum vystavenia musí byť Dph uplatnené v mesiaci máji, nakoľko daňová povinnosť vzniká dodaním tovaru, služby /tuzemsko/. Povinnosť mať faktúru je druhoradá, to znamená musíme mať fyzicky faktúru do dátumu podania daňového priznania, inak by sme si nemohli uplatniť DPH.
Ale keď vieme, že faktúru od dodávateľa dostaneme a dátum dodania bol v máji, sme povinní uplatniť daňovú povinnosť - vlastne tú istú povinnosť má dodávateľ, ktorý musí uplatniť DPH v máji a v tom istom období i my, ako odberatelia.
Dokonca, keby sme zabudli uplatniť DPH a mali faktúru, hoci dňom vystavenia by bol jún, ale dodanie v máji, museli by sme podať dodatočné daňové priznanie...
13.05.04,21:01
Takže už sa nám to ujasňuje. Ale nebyť tejto diskusie, lámali by sme si hlavy a hľadali odpovede všademožne.
Vďaka Porade už vieme, ako máme postupovať pri uplatňovaní odpočtu DPH.
Všekým príjemný večer :-)
14.05.04,00:09
Áno, tak to vyzerá, že §51 ods.2 druhá veta:
"Odpočítanie dane vykoná platiteľ v tom zdaňovacom období, v ktorom môže uplatniť právo na odpočítanie dane podľa odseku 1"
Odpočítanie dane vykoná platiteľ v tom daňovom priznaní, v ktorom môže uplatniť právo na odpočítanie dane podľa odseku 1"
... keďže daňové priznanie podávame v zdaňovacom období, v ktorom si môžeme uplatniť dph....
14.05.04,07:52
Prosím Ťa napíš mi kde nájdem to usmernenie.Dik
14.05.04,08:01
SIMI, odoberáš Poradcu? Ak áno, tam to je, v čísle 10, zákon o DPH, §51, Komentár.
14.05.04,08:20
Kolega bol na školení u p.Kováčikovej (čo je nesporne najväčšia autorita pokiaľ ide o výklad zákona o DPH) a podľa nej:
Ak máme do termínu podania daňového priznania (25.6.) faktúru, tak odpočet uplatníme ešte za máj (kedže daňová povinnosť bola v máji).
Ak faktúru dostaneme až po 25.6., budeme musieť podať opravné daňové priznanie za máj - v ktorom si uplatníme odpočet .
14.05.04,08:26
Áno, presne k tomu sme sa dopracovali :-)
Dodaný tovar: 29.05.2004
Fa došla: 05.06.2004
Odpočet DPH: V./2005
14.05.04,20:43
Čím viac to čítam, tým menej tomu rozumiem. Tak Vás prosím o pomoc.
Faktúra od zahr,dodavateľa z EÚ vystavená 01.03.2004, uhradená ako predfaktúra, lebo nám predfaktúru nevedia dodať. Tovar dodaný 05.05.2004. A čo s tým? Áko odviesť a uplatniť DPH, v ktorom období?
14.05.04,20:48
A teraz ma napadla ešte jedna vec. Keď podám DPH už 20. a nie až 25. Alebo mi príde fa 25. Opravné? Neviem nezdá sa mi to, viete čo by to bolo opravných daň. priznaní?
Už je na moje mozgové bunky asi veľa hodín.
16.05.04,13:23
Súhlasím s Mirkou aj ja som počula na školení ak mám faktúru do termínu na podanie DP v 6/04 a deň dodania je napr. 28.5.04 uplatnim si DPH v 5/04.
17.05.04,07:01
Kedy vám prišla faktúra?
Nárok na odpočet dane vám vznikol v deň, keď vznikla daňová povinnosť. Právo na odpočítanie dane máte, ak do dňa podania daňového priznania máte aj faktúru.
17.05.04,07:14
Osobne si myslím, že v takomto prípade nemusíte podať opravné DP, nakoľko ste do dňa odovzdania DP nemali faktúru. Deň odovzdania DP uvádzate na tlačive, takže ak vám po tomto dni dojde faktúra, je zrejmé a preukazné, že ste túto nemohli zahrnúť do DP.
17.05.04,11:07
Súhlasím s výkladom Richarda, je v súlade s ust.zákona o DPH, predpokladajme, že tento výklad bude aj v súlade s DÚ.
U nás je všetko možné ...
17.05.04,11:39
Prečítala som si všetky príspevky na tému DPH a poviem Vám zmagorilo ma to.
Na školení o novele o DPH/ prednášala p. Budová z DU/ povedala, že nie je rozhodujúce kedy sme fa. obdržali, ale do ktorého mesiaca patrí dod.tovaru/ služby a v tom mesiaci mám nárok na odpočet. Čiže ak som tovar / službu obdržala 30.5. a platiteľ/ dodávateľ/ má nárok do 15. dní vystaviť fa .... kým mi príde je aj 22.6., tak to musím dať do 5/04. Pamätám si ako zdôrazňovala, že už ju nebude zaujímať "žiadna " pečiatka, tak ako sa to dávalo na prijaté fa.
Čiže podľa mňa to znamená ČAKAŤ takmer do konca termínu na podanie daň.prinania, čo sa mi moc nepáči, ale podávať opravné sa mi nepáči ešte viac.:o
17.05.04,11:54
Mám to z druhej či tretej ruky, ale vraj sa už konalo to tajomné posedenie kompetentných nad zákonom DPH (Kováčiková a spol.) a vraj na tomto sedení uznali, že zaraďovať faktúry do období podľa dátumu daňovej povinnosti bude asi nerealizovateľné v praxi... Neoficiálna správa, neviem, na čom sa vlastne dohodli, len uznali, že to bude problém - podávať X opravných daňových priznaní atď. Treba vyčkať na opatrenie Min.financií, sledujte ich www stránku...
18.05.04,07:53
Súhlasím s Richardom ohľadom uplatnenia odpočtu DPH v tom zdaňovacom období, kedy došla fa - tak je to v zákone. Zaujíma ma, ako si sa vysporiadal s "Poučením na vyplnenie daňového priznania a komentáru k r. 19 ..., čiže podľa môjho názoru DR
usmerňuje v rozpore so zákonom, aj keď je to v tomto prípade v prospech daňovníka .
18.05.04,12:04
pripájam sa k Mirke, aj nám bolo zdôraznené na školení slovíčko v §51 odst2, platiteľ vykoná odpočítanie dane v tom zd období , v ktorom môže uplatniť .... je tam odvolávka na §49odst 1...odpočítať daň z tovaru alebo služby vzniká v deň kedy vznikla daňová povinnosť (t.j.deň vystavenia fa)
18.05.04,13:22
Môže mi prosím Vás niekto povedať ako to účtuje v praxi. T.j. Ak mám tovar z EU fa. je bez DPH. To kedy si to uplatním už viem, ale neviem ako. Tovar priímem na základe faktúry. Na základe čoho robím daňovú povinnosť a odpočet.Robíte to cez ID a priložíte napr. prefotené dod. fa. Aké používate účtovanie. Mne sofrware nedovolí náplňať naraz daňovú povinnosť aj odpočet. Ďakujem za každý názor a prjem príjemý deň.;)
18.05.04,14:33
Ale čo ak mi viac vyhovuje zaradiť túto faktúru v máji, kedy bolo aj plnenie?
18.05.04,14:36
TOMI-daňovú povinnosť-doklad fa a robím to všetko cez ID, tiež mi toho SW veľa nedovoľuje :-(
18.05.04,14:40
prave ma napadla tak spasonostna otazka ???
nadobudnem tovar napr.z cl.statu EU 18.5., fakturu zaevidujem aj tovaru pride 18.5. vsetko by bolo ok, az na to, ze na fakture je napisane, ze tovar sa stava majetkom resp. vlastnictvom odberatela po uhrade. v §19 je napisane, v ods.1 ze dnom dodania tovaru je den, kedy kupujuci nadobudne pravo nakladat s tovarom ako vlastnik. a to v tomto pripade bude az po uplnom zaplateni tovaru.
ako sa pozerate na tuto cast? Pekny den Mirka
18.05.04,15:55
MirkeV - Hoci tovar sa stáva majetkom odberateľa až po úhrade, ako je uvedené na faktúre, kupujúci nadobudol právo disponovať s týmto tovarom a teda dňom vzniku daňovej povinnosti je ten deň, keď kupujúci tovar obdrží.
18.05.04,18:47
Dnes som bola na školení o DPH. Myslím si , že som si to tak nejak upratala v hlave. Odpočet DPH i budem uplatňovať až v období keď budem mať faktúru. Asi ťažisko bude na tých ktorí objednávajú tovar a služby , aby si kontrolovali či majú k všetkým vybaveným objednávkam do 15 dní aj faktúru/ dočasne aj faxovanú/. Skôr mi robia na čele vrásky zahraniční partneri, ktorí nám najprv pošlú faktúru , a až po jej zaplatení chcú dodať tovar( a priznajme si, že nie je divu), ale potom nám už nechcú vystaviť faktúru , kedy naozaj dodali tovar. Akokeby nepoznali ,alebo nechcú poznať pojem predfaktúry. Tam, môžu vzniknúť reálne problémy s daňovou povinnosťou a obdobím kedy to zdaniť a kedy si daň odpočítať.
20.05.04,09:10
pravo disponovat s tovarom nadobudol, ale nie pravo disponovat s tovarom ako vlastnik ..... nie je v tom zas nejaky hacik?
20.05.04,09:43
Dnes som bola na školení o DPH. Myslím si , že som si to tak nejak upratala v hlave. Odpočet DPH i budem uplatňovať až v období keď budem mať faktúru.
Kto prednášal?
Nám prednášal Ing. Minársky a ak som ho dobre pochopila tak odpočet môžem uplatniť len a len v tom období, keď vznikla povinnosť. Ale môžem ho uplatniť, až keď mám faktúru, takže ak faktúry chodia neskoro majú sa vraj podávať dodatočné priznania po obdržaní faktúry.
20.05.04,11:32
Áno bolo to školenie p. Minarského. Súhlasím s tým , že povedal že až keď budem mať faktúru, ale v tom období keď je zdaniteľné plnenie. Napriek tomu , si myslím že je to blbosť. Asi je treba naozaj počkať na vyjarderie DR.
20.05.04,11:51
Nie, tam už nie je žiadny háčik. Síce ešte nie ste vlastníkom, ale už máte právo disponovať s tovarom.
20.05.04,12:01
Ak platiteľovi dane vznikol nárok na odpočítanie dane, resp., ak mu vznikol nárok na pomernú časť odpočítateľnej dane, musí vedieť, kedy a za akých podmienok si môže uplatniť odpočet dane v daňovom priznaní. Toto ustanovenie ustanovuje vecné a časové podmienky na odpočítanie dane.
Platiteľ dane si nemôže uplatniť odpočet dane, ak nemá od svojho dodávateľa faktúru. Je potrebné, aby si platiteľ dane so svojím dodávateľom v rámci zmluvného vzťahu dohodol včasnosť vyhotovenia faktúr. Pre tuzemské dodanie tovarov a služieb zákon ustanovuje platiteľovi dane povinnosť vyhotoviť faktúru do 15 dní od vzniku daňovej povinnosti (§71 a nasl.). Ak ide o nadobudnutie tovaru z iného členského štátu alebo o prijatie služby od poskytovateľa z iného členského štátu, lehotu na vyhotovenie faktúr by mal ustanoviť zákon príslušného členského štátu dodávateľa.
Vecné podmienky na odpočítnie dane
Ak si platiteľ dane chce uplatniť odpočet dane z tovaru alebo služb, ktoré prijal od tuzemského platiteľa dane (vznik daňovej povinnosti v tuzemsku), musí mať faktúru od platiteľa dane (bližšie o vyhotovení faktúr pozri §71 a nasl.).
Ak si platiteľ dane uplatňuje odpočet dane, ktorú bol sám povinný uplatniť pri prijatí služby podľa §69 ods. 2 až 4, musí mať vyhotovenú faktúru od zahraničného dodávateľa.
Ak si platiteľ dane chce uplatniť odpočet dane z nadobudnutia tovaru z iného členského štátu, kedy sám uplatňuje k cene tovaru daň platnú v SR (prípady tzv. samozdanenia), musí mať od zahranieného dodávateľa faktúru (identifikovaného pre DPH v inom členskom štáte). V prípade, že pôjde o nadobudnutie tovaru premiestnením tovaru z iného členského štátu do tuzemska (dodanie tovaru bez zmeny vlastníctva k tovaru), musí mať platiteľ dane doklad o premiestnení tovaru, pričom tento doklad bude vyhotovený podľa práva členského štátu, z ktorého sa tovar premiestňuje (napr. pri premiestnení tovaru z organizačnej zložky v ČR do organizačnej zložky v SR bude platiť český zákon o DPH, ktorý ustanovuje náležitosti, ktoré musí mať doklad pri premiestnení tovaru do iného členského štátu).
Pri dovoze tovaru musí mať platiteľ dane, ktorý si chce uplatniť odpočet dane, dovozný doklad, a to buď písomné colné vyhlásenie, alebo rozhodnutie o vymeraní cla a dane.
Časové podmienky na odpočítanie dane
Platiteľ dane si môže uplatníť odpočet dane za to zdaňovacie obdobie, v ktorom mu vznikol nárok na odpočet dane (pozri, kedy vzniká právo na odpočet dane podľa §49) za podmienky, že ku dňu podania daňového priznania za toto zdaňovacie obdobie
má faktúru o dodaní tovaru alebo poskytnutí služby, príp. iný doklad (považovaný za faktúru), ak ide o nadobudnutie tovaru premiestnením z iného členského štátu,
má doklad o doveoze tovaru a doklad o zaplatení dane colnému orgánu.
PS: Zdroj - Poradca č.10/2004
21.05.04,10:03
To snáď nemyslia vážne s tými dodatočnými DP. My napríklad podávame DP už 1.alebo 2. v mesiaci aby sa nám čím skôr vrátil nadmerný odpočet . Takže mi po podaní DP príde ešte kopec fa za predošlý mesiac /a to mám zakaždým podať dod.DP?!/.
Ja som to pochopila tak, že ak už podám DP a potom mi príde fa za predchádzajúci mesiac už nepodávam dodatočné ale zaradím fa v tom mesiaci kedy mi skutočno prišli.Čo vy na to?
21.05.04,11:09
Simi mas pravdu,
teba zaujímajú faktúry, ktoré ti prišli do dňa podania daňového priznania. Myslím, že sa o tom hovorilo aj na Porade, že aj keď to zákon vysvetľuje divne treba pozrieť poučenie pre vyplnenie daňového priznania k DPH, kde je v bode 34, citujem: "riadok 19 - výška odpočítateľnej dane podľa § 49 a 51 zákona. Výška odpočítateľnej dane sa určí úpravou dane uvedenej v riadkoch 15 až 18 podľa kategorizácie odpočítania dane, neodpočítania dane a pomerného odpočítania dane podľa § 49 a 50 zákona. Platiteľ dane uplatní odpočítanie dane podľa podmienok § 51 zákona v zdaňovacom období, v ktorom vznikne právo na odpočítanie dane, a do dňa podania daňového priznania má k dispozícii faktúru a dovozný doklad." Koniec citátu.
My podávame daňové priznanie tiež hneď na začiatku mesiaca (kvôli NO), a nechcem si predstaviť tie opravné, resp. dodatočné daňové priznania.
Bola som aj na školení Ing. Minárskeho, ale aj keď ich mal v Košiciach 2x, myslím, že nestačil konfrontovať ustanovenie § 49 a 51 s poučením na vyplnenie daňového priznania. Školenie bolo niekedy v strede apríla, čiže asi ešte nemal k dispozícii poučenie.
Ale ak sa nad tým poriadne zamyslíme, tak v tom poučení je fakt kus pravdy.
25.05.04,10:42
Mne bolo vysvetlené že poučenie na vyplnenie DP robí ministerstvo financií a nie daňový úrad. Takže do dnešného dňa neviem ako budem zaraďovať došlé fa.
Ak budem dodržovať striktne zákon tak ak mám fa zaradím v tom mesiaci ked mi došla.
25.05.04,12:10
Prosim Vás vie niekto nacrtnut sposob úctovania tohto konkret. prikladu:
Faktúra za materiál:
Fa vystavená: 15.5.04
Fa došlá: 17.5.04
Dátum zaúčtovania nákupu materiálu:????????????
Dátum zaúčtovania DPH:????????????????????
Faktúra za meteriál:
Fa vystavená: 25.5.04
Fa došlá:1.6.04
Dátum zaúčtovania nákupu materiálu:??????????
Dátum zaúčtovania DPH:???????????????
Ako to robite vy ostatní? Mozete mi niekto napisat nejaky postup riesenia rozdielnych datumov? Riesite to cez interne doklady, alebo ako?
Dakujem za radu!!!!!!!!!!!
26.05.04,10:57
Dátum zaúčtovania nákupu materiálu:17.5.2004
Dátum zaúčtovania DPH:15.5.2004
Dátum zaúčtovania nákupu materiálu:1.6.2004
Dátum zaúčtovania DPH:25.05.2004
Takto zaučtovať mi dovoľuje program nerobím žiedne ID.
26.05.04,21:00
Len tak ma napadlo:
Dodávateľ si na faktúru môže aj napísať napríklad toto:
"Pri nedodržaní splatnosti Vám budeme účtovať penále 100 % denne"
"Po zaplatení sa tovar stáva majetkom daňového úradu...."
"Po obdržaní faktúry nemáte nárok na odpočet DPH, lebo my sme ju neodviedli"
Pri penáloch sa aj tak bude postupovať podľa obchodného zákonníka, lebo takéto veci by sa mali riešiť zmluvne(faktúra je jednostranná záležitosť a nie zmluva) a podobne aj pri druhej možnosti, nemalo by to ovplyvniť zákon, lebo zákon o DPH je v tomto prípade nadradený, takže žiadne pochybnosti.:)
28.05.04,19:37
na dnesnom skoleni nam bolo povedane, ze dolezity je den dodania tovaru - vtedy vznika danova povinnost. V tom pripade sa DPH uplatni v 5/2004 a nie v 6/2004. § 19 ........
29.05.04,11:45
Aj ja som sa dozvedela, že DPH na vstupe sa po novom môže uplatniť už za ten mesiac, kedy bola služba uskutočnená alebo tovar dodaný (týka sa to tuzemských zdanit.plnení). Dôležité je, aby na faktúre bolo napísané zdan.plnenie. Napr. fa za telefon - ST : uskut.plnenie : 31.5.04, fa vystavená : 8.6.04. fa došlá : 10.6.04. Podľa starého zákona nárok na DPH bol až v júni, lebo až vtedy sa ku mne faktúra dostala. Po novom by som si mala v nejakej mojej internej smernici určiť dátum, do ktorého dňa v mesiaci 6/04 faktúry so zdanit.plnením 5/04 zahrniem do mesiaca 5/04. Teda napr. - ak spomínanú faktúru za telefon dostanem do 15.6.- dám ju do 5/04, ak mi príde po 15.6., už ju dám do 6/04.
29.05.04,22:06
Odpočítanie dane vykoná platiteľ v tom zdaňovacom období, v ktorom môže uplatniť právo na odpočítanie dane podľa § 51 ods. 1., pretože ku dňu podania DP má k dispozícii faktúru. Mení sa to, čo platilo do 30.4., t.j., že musí byť faktúra k dispozícii, do 31. 5., aby sa mohla dať do DP. Keď spracovávame DP a ideme ho podať musíme vedieť, že tá faktúra k dispozícii už je. Právo na odpočet musí vzniknúť za máj. Dodávateľovi vznikla daňová povinnosť, nám vzniklo právo na odpočet § 49 ods.1/. Môžeme to právo uplatniť v máji aj v prípade, že nám faktúra príde až 20. júna.
Pozor - prechodné ustanovenie § 85 ods. 6 - na odpočítanie dane do 30.4. 04 sa vzťahujú doterajšie predpisy, že musíme mať do konca mesiaca faktúru.
Po 1.5.04 pri odpočte ako v § 51. Stačí mať ku dňu podania daňový doklad.Príklad: dodávka 31.5. dodávateľovi beží daňová povinnosť, nám vzniklo právo na odpočet. Doklad vyhotoví 12.6. príde 16.6. a musíme ho dať do mája.Musíme, lebo v novom zákone nie je čarovné slovko najskôr. Ak odpočet patrí do mája a DÚ ho nájde v decembri, bude skúmať či to nebolo aj v novembri. DRSR s tým nesúhlasilo, že to je nekontrolovateľné, Pokiaľ by bolo všetko v poradku, že patrilo do mája, ale sme zabudli a faktúru sme zahrnuli do júna musíme podať dodatočné. Ak podáme 25. a faktúra príde 27. ani nie sme oprávnení do mája dať.
31.05.04,09:27
Skusal si niekto z Vas uz vyziadat stanovisko ohladom uplatnovania DPH priamo od Danoveho uradu/ popr. Danoveho riaditelstva/. Velmi by ma to zaujimalo, nakolko v tejto otazke nie sme za jedno.
Ja napr. podavam danove priznanie uz okolo 5 dna v nasledujucom mesiaci, a vzdy som dodrziavala pravidlo, v ktorom mesiaci pride faktura, v tom je zdanovacie obdobie.
Ak by niekto z Vas uz mal taketo vyjadrenie, prosim Vas uverejnite ho.
31.05.04,19:34
Stanovisko uvedené v mojom predchádzajúcom príspevku je stanovisko Ing. Jablonkovej z MF metodičky na DPH, ktoré nám prezentovala na školení v Košiciach a ako uviedla majú to odkonzultované aj s DR.
01.06.04,13:36
Diky Fajdy,
nevedela som, ze to je vyjadrenie niekoho kompetentného. Myslela som si, ze je to tvoje osobne stanovisko.
01.06.04,13:49
nevedela som, ze to je vyjadrenie niekoho kompetentného. Myslela som si, ze je to tvoje osobne stanovisko. / aj keď nechcem ťa podceňovať/
t.j. ked budem 10. robit danové priznanie, a deviateho mi pride faktura za mesiac predtym – tak tu fakturu musim v tom danovom priznaniu uviest.- je to tak správne?!
Ale ked odovzdám priznanie 10 a faktúra príde 11. už nemusím nič, aspon dúfam!
01.06.04,19:49
02.06.04,09:45
11.06.04,20:32
K uplatneniu dokladu do daňového priznania vyšlo nové opatrenie:
(http://www.finance.gov.sk/mfsr/mfsr.nsf/vdb_Print/4CA0BC5B3D3FCEFAC1256EAF0042582C?OpenDocument)
Ministerstva financií Slovenskej republiky k Poučeniu na vyplnenie daňového priznania k dani z pridanej hodnoty podľa zákona č. 222/2004 Z. z. o dani z pridanej hodnoty
Referent: Ing. Rybánsky, tel.: 02/ 59 58 34 94
Číslo: 123/2004-73
Ministerstvo financií Slovenskej republiky oznamuje, že bod 34. Poučenia na vyplnenie daňového priznania k dani z pridanej hodnoty podľa zákona č. 222/2004 Z. z. o dani z pridanej hodnoty publikovaného vo Finančnom spravodajcovi č. 5/2004 ako súčasť Opatrenia Ministerstva financií Slovenskej republiky z 28. apríla 2004 č. 3031/2004-73, ktorým sa ustanovuje vzor daňového priznania k dani z pridanej hodnoty, sa nahrádza týmto textom:
„34. Riadok 19 – výška odpočítateľnej dane podľa § 49 až 51 zákona. Výška odpočítateľnej dane sa určí úpravou dane uvedenej v riadkoch 15 až 18 podľa kategorizácie odpočítania dane, neodpočítania dane a pomerného odpočítania dane podľa § 49 a 50 zákona. Platiteľ dane uplatní odpočítanie dane podľa podmienok § 51 zákona v zdaňovacom období, v ktorom vznikne právo na odpočítanie dane, ak do dňa podania daňového priznania má k dispozícii doklad (faktúru alebo dovozný doklad).
Ak platiteľ dane do dňa podania daňového priznania má k dispozícii doklad (faktúru alebo dovozný doklad), ale nezahrnul ho do odpočítania dane za zdaňovacie obdobie, v ktorom vzniklo právo na odpočítanie dane, môže uplatniť právo na odpočítanie dane za zdaňovacie obdobie, v ktorom doklad (faktúru alebo dovozný doklad) obdržal. Platiteľ dane v tomto prípade nepodáva dodatočné daňové priznanie k zdaňovaciemu obdobiu, v ktorom vzniklo právo na odpočítanie dane.
Ak platiteľ dane do dňa podania daňového priznania nemá k dispozícii doklad (faktúru alebo dovozný doklad) viažuci sa k zdaniteľnému obchodu, pri ktorom vzniklo v zdaňovacom období právo na odpočítanie dane podľa § 49 ods. 1 zákona, uplatní odpočítanie dane za zdaňovacie obdobie, v ktorom obdržal doklad (faktúru alebo dovozný doklad).“
14.06.04,15:58
chcem sa Vas spytat, ako je to v pripade:
28.5. vystavena faktura
3.6. prisiel tovar do firmy aj s fakturou
casovy rozdiel vznikol tym, ze tovar isiel prepravnou sluzbou a pod.
kedy vznika odpocet DPH?
15.06.04,06:14
Fakturu si dostala do podania danoveho priznania za 5/04(teda ak si ho 3.6. este neodovzdala), takze DPH si narokujes v majovom DP.
15.06.04,07:09
aj ked bol tovar dodany do firmy az v juni?
15.06.04,07:41
Ak si prečítaš to Usmernenie MF SR, tak je to tak ako písala Lenka-plne s ňou súhlasím.
15.06.04,07:55
Mozno niekomu pomoze, ked sa pozrie na tuto stranku :
http://www.datalock.sk/buxus/docs/usmernenie.doc , je to podpisane od danoveho poradcu aj DR. Tie tabulky sa mi zdaju prehladne a urcite vam pomozu zorientovat sa.
15.06.04,08:08
Fajn Hanka, vyzerá to dobre!
15.06.04,08:20
Kocky (Zuzana, Hanka, bea) Ti uz odpovedali.........:) Pekny den
15.06.04,09:37
pre Hanku - DAKUJEM VELMI PEKNE, hned mi je to vsetko jasnejsie :) DAKUJEM
16.06.04,08:03
Mne by to až tak jasné nebolo, pretože podľa môjho názoru toto nové Oznámenie MF zo dňa 10.6.2004 neguje postup uvedený v tabuľkách. Ak platiteľ do dňa podania DP má k dispozícii doklad/ faktúru.../, ale nezahrnul ho do odpočítania dane za zdaň. obdobie, v ktorom mu vzniklo právo na odpočet môže
/ a to je podstatné slovíčko/ uplatniť právo na odpočítanie dane za zdaň . obdobie v ktorom doklad obdržal t. j. môže , ale nemusí.
16.06.04,09:24
Mirka, chcela by som Ta informovat, ze vyslo oznamenie MF SR c. 123/2004-73 v bode 34 poucenia ohladne uplatnenia odpocitania dane, v ktorom sa hovori, ze:
Platiteľ si moze uplatnit pravo na odpocitanie dane za zdanovacie obdobie, v ktorom doklad obdrzal. Platitel dane nepodava dodatocne danove priznanie k zdanovaciemu obdobiu, v ktorom vzniklo pravo na odpocitanie dane.
18.06.04,09:31
absolútne súhlas s Petronelou
18.06.04,12:58
V podstate to znamená, že už si nemusíme robiť starosti s dátumom zaradenia a dátumom odpočtu môžeme si DPH odpočítať vtedy keď máme faktúru zaradenú. Má niekto iný názor?
21.06.04,18:55
To znamená, že konečne sa kompetentní zobudili a už nemusíme čakať s podaním výkazu DPH do 25.nasledujúceho mesiaca, aby sme "počkali" na omeškané faktúry, ale výkazu sa zbavíme napr. už 10. a došlé oneskorené faktúry po tomto termíne zahrnieme do nasledujúceho obdobia, bez podania dodatočných priznaní a zmetkov...
22.06.04,19:37
Aby som zhrnul naše-Vaše 2-mesačné trápenie:
Vznik daňovej povinnosti 30.5. 2004
Vystavenie fa: 15.6. 2004
Faktúra mi bola doručená až 26.6. 2004
=Odpočet 6/2004
Nejako mi z toho vyplynulo, že si môžeme s faktúrami to, čo doteraz: dáme na faktúru "košelu" alebo pečiatku: prijatá dňa a vôbec sa nemusíme kašlať s nejakým dátumom vzniku daňovej povinnosti
(Dúfam, že som nikoho nedomýlil)
02.07.04,13:13
Neviem čo myslíš tým "výkazu sa zbavýme" ak podanie daňového priznania, tak podľa mňa to nie je nutné lebo v usmernení sa píše, že ak mám fa. do dňa podania DP čiže som ešte nepodala DP, ale som si neuplanila právo na opočítanie , môžem tak urobiť vtedy, keď fa. obdržím.
Príklad : fa Orange , dátum vyhotovenia 30.6.2004
dátum dodania : 30.6.2004
fa. došlá 2.7.2004, môžem si ju uplaniť za 7/2004 kedy som ju obdržala a nemusím mať podané DP.
02.07.04,13:32
PRE : DAGA
Tak ako uvádzaš dátumy, tak aby si si DPH mohla uplatniť v 07/2004 iba vtedy, ak priznanie za 06/2004 podáš 01. 07. 2004.
Ak ho budeš podávať 25. 07. 2004 zahrnieš uvedenú fa do priznania za 06/2004.
02.07.04,13:46
fíííha tu sa to ale nejako mieša piate cez deviate, sa nečudujem že sme tu všetci z tej DPH takí zmagorení...
chcela som aj ja napísať ako to účtujem ale to by bol asi zbytočný príspevok...
02.07.04,14:01
Vyjadrite sa niekto, ak sa Vám chce k môjmu problému :
Fakturujem každý mesiac za službu.Je to rovnaká služba každý meisac. Takže podľa zákona o DPH je to opakované zdan pl. (§19, ods.3). V zmluvách máme dohodnutý dátum splatnosti : Faktúra je splatná do 14 dní od doručenia faktúry, alebo 14 dní od odoslania faktúry.
Na konci mesiaca, alebo začiatkom nasledujúceho mesiaca vystavím faktúru.
Fa vystavená za mesiac 06/2004 na konci mesiaca :
1. D. vystavenia : 30. 06. 2004
D. dodania : 14. 07. 2004
D. vzniku daň.povinnosti : 14. 07. 2004
D. splatnosti : 14. 07. 2004
2. Fa za 06/04, ale vystavená za začiatku mesiaca :
D. vystavenia : 01. 07. 2004
D. dodania : 15. 07. 2004
D. vzniku daň. povinnosti : 15. 07. 2004
D. splatnosti : 15. 07. 2004
Je to tak správne ?
Ak áno, tak ja za 06/2004 neodvediem štátu žiadnu daň, pretože daň na výstupe nebudem mať.
Vie mi niekto poradiť čo by malo byť uvedené v zmluvách, aby daň na výstupe sa zahrnula do 06/2004 ?
06.07.04,11:23
Ja som to pochopila takto:
dátum dodania: 15.05.
dátum prijatia: 30.05.
- v DP za 05/2004
dátum prijatia: 01.06.
- v DP za 05/2004 alebo v DP za 06/2004
dátum prijatia: 26.06.
- v DP za 06/2004
06.07.04,12:04
Súhlas s betty.
Odpočítanie dane - právo a možnosť
podľa zákona č. 222/2004 o DPH
Podľa § 49 ods.1 zákona č.222/2004 Z.z. o DPH (ďalej len zákon o DPH) právo na odpočítanie dane z tovarov a služieb vzniká platiteľovi dane v deň, keď pri tomto tovare alebo službe vzniká daňová povinnosť. Podľa odseku 2 citovaného ustanovenia, môže si platiteľ odpočítať od dane, ktorú je povinný platiť, daň z tovarov a služieb, ktoré použije na účely svojho podnikania ako platiteľ. Daňová povinnosť vzniká :
- pri dodaní tovaru dňom dodania tovaru, podľa § 19 ods.1 zákona o DPH,
- pri dodaní služby dňom dodania služby, podľa § 19 ods.2 zákona o DPH,
- pri nadobudnutí, podľa § 20 ods.1 zákona o DPH vzniká daňová povinnosť 15. deň kalendárneho mesiaca nasledujúceho po kalendárnom mesiaci, kedy sa uskutočnilo nadobudnutie tovaru, alebo dňom vyhotovenia faktúry, ak bola faktúra vyhotovená pre nadobúdateľa tovaru pred horeuvedeným 15. dňom.
Podľa § 51 ods.1 zákona o DPH môže platiteľ dane uplatniť právo na odpočítanie dane, ak má faktúru od dodávateľa, resp. doklad o premiestnení tovaru alebo doklad o dovoze tovaru. Podľa druhej vety ods.2 uvedeného paragrafu vykoná platiteľ odpočítanie dane v tom zdaňovacom období, v ktorom môže uplatniť právo na odpočítanie dane, t.j. v tom období, kedy má faktúru, doklad o dovoze alebo premiestnení tovaru.
Ak platiteľ dane má do dňa podania daňového priznania faktúru alebo dovozný doklad (ďalej len doklad), uplatní odpočítanie dane podľa podmienok § 51 zákona o DPH v zdaňovacom období, v ktorom vznikne právo na odpočítanie dane.
Ak platiteľ dane do dňa podania daňového priznania má k dispozícii doklad, ale nezahrnul ho do odpočítania dane za zdaňovacie obdobie, v ktorom vzniklo právo na odpočítanie dane, môže uplatniť právo na odpočítanie dane za zdaňovacie obdobie, v ktorom doklad obdržal. Platiteľ dane v tomto prípade nepodáva dodatočné daňové priznanie k zdaňovaciemu obdobiu, v ktorom vzniklo právo na odpočítanie dane.
Ak platiteľ dane do dňa podania daňového priznania nemá k dispozícii doklad viažúci sa k zdaniteľnému obchodu, pri ktorom vzniklo právo na odpočítanie dane, uplatní odpočítanie dane v zdaňovacom období, v ktorom doklad obdržal.
1) Platiteľovi dane vznikla daňová povinnosť aj právo na odpočítanie dane pri dodaní tovaru v tuzemsku v máji 2004. Faktúru od dodávateľa platiteľ dane obdržal 05.06.2004, do dňa podania daňového priznania za zdaňovacie obdobie máj, t.j. do 25.júna 2004. Odpočítanie dane si môže uplatniť v daňovom priznaní za zdaňovacie obdobie máj 2004 alebo jún 2004.
2) Platiteľovi dane vzniklo právo na odpočítanie dane v období máj 2004 a faktúru od dodávateľa tovaru alebo služby dostane v období júl 2004. Platiteľ dane si môže podľa § 49 zákona o DPH odpočítať daň z tovarov a služieb, ktoré použije na účely svojho podnikania v zmysle § 51 ods.2 zákona o DPH v daňovom priznaní za obdobie, v ktorom má faktúru, t.j. za júl 2004.
Ak si však platiteľ dane neuplatní odpočítanie dane za uvedené zdaňovacie obdobie, môže si toto právo uplatniť neskôr len podaním dodatočného daňového priznania za príslušné zdaňovacie obdobie t.j. v príklade 1 za máj, resp. za jún 2004 a v príklade 2 za
júl 2004.
V tomto oznámení Dú konečne vysvetlil to čo ja píšem už v predchádzajúcich príspevkoch a to je, že si fa môžem uplatňovať v tom mesiaci kedy nám prídu.
Nezáleží či už mám podané DP za mesiac kedy mám právo na odpočet, ale mám možnosť si ju uplatniť podľa toho ako mi to vyhovuje.
18.01.06,08:46
Chcela by som sa opýtať všetkých skúsených ako účtuju došle faktúry:
Dátum vystavenia: 01.01.2006,
Datum dodania: 01.01.2006
Faktúra došla: 03.01.2006
Dátum prijatia DF:?
Dátum zaúčtovania: ?
Dátum odpočtu DPH: ?
18.01.06,09:14
[quote=Mikolajova]Chcela by som sa opýtať všetkých skúsených ako účtuju došle faktúry:
Dátum prijatia DF: 03.01.2006
Dátum zaúčtovania: január 2006
Dátum odpočtu DPH: 01.01.2006